text: [{"text_idx": "#000002", "text": "Ein ti\u0301li\u0301kan dag ver\u00f0ur tu\u0301 mintur um, at tru\u0301gv, visio\u0301n og tru\u0301arstig hava veri\u00f0 ey\u00f0kenni fyri OM-fyrit\u00f8kuna og er ta\u00f0 framvegis. Vit fingu at hoyra, hvussu skipi\u00f0 og manning tess n\u00e6r u\u0301t til fj\u00f8ldir av fo\u0301lki vi\u00f0 bo\u00f0skapinum um Jesus. I\u0301 no\u0301gvum havnum kring heimin fylkjast fo\u0301lk i\u0301 sto\u0301rum flokkum rundan um skipi\u00f0, koma umbor\u00f0, har tey fa\u0301a h\u00f8vi at hoyra evangelii\u00f0 og ogna s\u00e6r or\u00f0 Guds."}, {"text_idx": "#000003", "text": "I\u0301 skaranum, sum vo\u0301ru komin saman hendan dagin, so\u0301ust fyrrverandi OM-lei\u00f0ararnir, B\u00f8rge Johansen og Bitten Schriver \u2013 umframt nu\u0301verandi lei\u00f0ara, Andrew Berghamar. Og so sa\u0301st tu\u0301 tey gomlu, tru\u0301f\u00f8stu fo\u0301lkini, sum hava sta\u00f0i\u00f0 rundan um OM \u00f8ll a\u0301rini \u2013 fleiri teirra komin eitt sindur til a\u0301rs, men hj\u00f8rtu teirra brenna fyri OM-missio\u0301nini. Og so vo\u0301ru n\u00f8kur yngri fo\u0301lk eisini. Gott var at si\u0301ggja fleiri Kristnastovufo\u0301lk millum teirra \u2013 teirra millum Da\u0301njal og Bj\u00f8rg i\u0301 Skemmuni, sum fara vi\u00f0 skipinum komandi a\u0301r."}, {"text_idx": "#000004", "text": "Fyrireikararnir h\u00f8vdu ivaleyst vo\u0301na\u00f0, at s\u00e6\u00f0 fleiri fo\u0301lk hendan dagin, ho\u0301ast samla\u00f0i skarin, sum var gj\u00f8gnum dagin, ikki var heilt li\u0301til. Tu\u0301 situr eftir vi\u00f0 hugsanini, at hendan siglandi missio\u0301nin a\u0301tti at havt eitt st\u00f8rri pla\u0301ss i\u0301 hj\u00f8rtunum hja\u0301 tru\u0301gvandi d\u00f8num og f\u00f8royingum, sum s\u00f8guliga og samfelagsliga eru kny\u0301tt til sjo\u0301gvin."}]